ମୋହନ ଜେନା
ମୋହନ ଜେନା (ଜନ୍ମ: ୧୪ ଜୁଲାଇ ୧୯୫୭) ଜଣେ ଭାରତୀୟ ରାଜନୀତିଜ୍ଞ । ସେ ଓଡ଼ିଶାର ଯାଜପୁର ଲୋକ ସଭା ନିର୍ବାଚନ ମଣ୍ଡଳୀରୁ ଭାରତର ସଂସଦର ତଳ ସଦନ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ବିଜୁ ଜନତା ଦଳର ଜଣେ ପ୍ରତିନିଧି ଭାବରେ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ ଏବଂ ପରେ ୧୫ଶ ଲୋକ ସଭାକୁ ଲଗାତାର ଦ୍ୱିତୀୟଥର ପାଇଁ ନିର୍ବାଚିତ ହୋଇଥିଲେ ।

ଜନ୍ମ ଓ ପରିବାର
ମୋହନ ଜେନା ୧୪ ଜୁଲାଇ ୧୯୫୭ରେ ଓଡ଼ିଶାର ଯାଜପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଗୋକୁଳି ଜେନା ଓ ମାଆ ଗେହ୍ଲାରାଣୀ ଜେନା । ମୋହନ ୧୯୯୦ ମସିହାରେ ହରପ୍ରିୟା ପାଣିଗ୍ରାହଣୀଙ୍କୁ ବିବାହ କରିଥିଲେ ।

ରାଜନୀତି
ବାଣୀବିହାରର ଉତ୍କଳ ବିଶ୍ୱବିଦ୍ୟାଳୟରୁ ମୋହନ ସମାଜ ବିଜ୍ଞାନରେ ସ୍ନାତକୋତ୍ତର ଶେଷ କରିବାପରେ ରାଜନୀତିରେ ଯୋଗ ଦେଇଥିଲେ । ସେ ୧୯୯୨ରୁ ୧୯୯୪ ପର୍ଯ୍ୟନ୍ତ ଓଡ଼ିଶା ଯୁବ ଜନତା ଦଳର ସାଧାରଣ ସମ୍ପାଦକ ଥିଲେ ଏବଂ ପରେ ୧୯୯୪ରୁ ୧୯୯୮ ପର୍ଯ୍ୟନ୍ତ ଜନତା ଦଳର ସମ୍ପାଦକ ଭାବରେ କାର୍ଯ୍ୟ କରିଥିଲେ ।

୨୦୦୪ ଭାରତୀୟ ସାଧାରଣ ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧ ଭାବରେ ଓଡ଼ିଶାର ଯାଜପୁର ଲୋକ ସଭା ନିର୍ବାଚନ ମଣ୍ଡଳୀରୁ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଏହାପରେ ପୁଣି ୨୦୦୯ ଭାରତୀୟ ସାଧାରଣ ନିର୍ବାଚନରେ ସେ ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

ପଦବୀ
 ସାଧାରଣ ସମ୍ପାଦକ - ଓଡ଼ିଶା ଯୁବ ଜନତା ଦଳ (୧୯୯୨-୧୯୯୪)
 ସମ୍ପାଦକ - ଜନତା ଦଳ (୧୯୯୪-୧୯୯୮)
 ସାଂସଦ - ୧୪ଶ ଲୋକ ସଭା (୨୦୦୪-୨୦୦୯)
 ସାଂସଦ - ୧୫ଶ ଲୋକ ସଭା (୨୦୦୯-୨୦୧୪)

ଆଧାର 

ଯାଜପୁର ଜିଲ୍ଲାର ଲୋକ
ଜୀବିତ ବ୍ୟକ୍ତି
୧୯୫୭ ଜନ୍ମ
୧୫ଶ ଲୋକ ସଭା ସଭ୍ୟ
୧୪ଶ ଲୋକ ସଭା ସଭ୍ୟ
ବିଜୁ ଜନତା ଦଳ ରାଜନେତା
ଓଡ଼ିଶାର ରାଜନୀତିଜ୍ଞ
ଓଡ଼ିଶାର ଲୋକ